Darovacia zmluva

uzatvorená v súlade s § 628 a nasl. zákona č. 40/1964 Zb. Občiansky zákonník, v platnom znení (ďalej ako „Zmluva“) medzi týmito zmluvnými stranami:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Darca**

**Obchodné meno: Športová akadémia Mateja Tótha, o.z.**

Sídlo: Trnavská cesta 37, 831 04 Bratislava

IČO: 421 848 27

DIČ: 2023248612

V zastúpení: Michal Tóth – vedúci člen predstavenstva

 Ing. Daniel Pastorek – vedúci člen predstavenstva

Registrácia: registrované Ministerstvom vnútra SR, pod číslom VVS/1-900/90-37201

(ďalej len **„darca“**)

a

**Obdarovaný**

**Základná škola: ...........................................................................................................**

Adresa: ..................................................................................................................

IČO: ..................................................................................................................

V zastúpení: ..................................................................................................................

Bankové spojenie: ...................................................................................................................

(ďalej len **„obdarovaný“**)

(darca a obdarovaný ďalej spoločne ako „**Zmluvné strany**“ alebo aj jednotlivo ako „**Zmluvná strana**“)

**I.**

**Predmet zmluvy**

* 1. Predmetom tejto Zmluvy je bezodplatné prenechanie peňažného daru darcom obdarovanému na cestovné a iné náklady spojené so športovo-kultúrnym podujatím s názvom Celonárodný deň zdravia s Matejom Tóthom, dňa 18.12.2019, ktoré darca organizuje, a to vo výške **50 EUR** (ďalej ako „**Dar**“).
	2. Obdarovaný tento Dar s vďakou a bez výhrad prijíma.

**II.**

# Vyplatenie daru

* 1. Darca prenechá obdarovanému Dar **v hotovosti** jeho odovzdaním v deň podpisu tejto zmluvy.

**III.**

**Práva a povinnosti zmluvných strán**

* 1. Obdarovaný sa zaväzuje, že Dar použije na účel uvedený v bode 1.1 tejto Zmluvy a len spôsobom, ktorý je v súlade so zákonom č. 595/2003 Z.z. o dani z príjmov, v platnom znení (ďalej ako „**Zákon o dani z príjmov**“).
	2. Obdarovaný je povinný darcovi preukázať na požiadanie použitie finančných prostriedkov na účel stanovený v tejto Zmluve, a to doručením fotokópií dokladov preukazujúcich takéto použitie. Obdarovaný sa zaväzuje darcovi doručiť fotokópie uvedených dokladov najneskôr do 30 dní odo dňa požiadania darcom.
	3. V prípade, že Dar nebude použitý na účel a v súlade s podmienkami stanovenými v Čl. III tejto Zmluvy, je obdarovaný povinný bezodkladne vrátiť finančné prostriedky darcovi.
	4. Darca sa môže domáhať vrátenia finančných prostriedkov, ak by sa obdarovaný správal k nemu tak, že by tým hrubo porušoval dobré mravy, v prípade, ak použije finančné prostriedky v rozpore s účelom darovania uvedeným v Čl. I a Čl. III tejto Zmluvy, alebo v prípade, ak v lehote stanovenej touto Zmluvou alebo v rozpore so Zákonom o dani z príjmov nepreukáže Darcovi použitie finančných prostriedkov na účel stanovený v tejto Zmluve.
	5. V ostatnom sa práva a povinnosti zmluvných strán riadia príslušnými ustanoveniami Občianskeho zákonníka v platnom znení.

**IV.**

**Záverečné ustanovenia**

* 1. Obdarovaný nadobúda vlastnícke právo k Daru okamihom odovzdania Daru darcom obdarovanému; až do tohto okamihu sú Zmluvné strany viazané svojimi zmluvnými prejavmi.
	2. Táto Zmluva sa vyhotovuje v dvoch rovnopisoch, z ktorých každá Zmluvná strana obdrží po jednom rovnopise.
	3. Akékoľvek dojednania, zmeny alebo doplnky k tejto Zmluve sú pre Zmluvné strany záväzné len vtedy, ak sú vyhotovené písomne ako dodatok k tejto Zmluve a sú datované a obojstranne podpísané.
	4. Zmluvné strany prehlasujú, že Zmluvu uzatvárajú slobodne, vážne, že si túto Zmluvu prečítali, jej obsahu rozumejú a na znak súhlasu s celým jej obsahom ju podpisujú.

V Bratislava, dňa 18.12.2019 V ............................., dňa .......................

……………………………………… ………………………………………………

darca obdarovaný